બીએસઈ અને એનએસઈએ સર્વેલન્સનું નવું માળખું તૈયાર કર્યું છે, જે અંતર્ગત તે ચોક્કસ શેરો પર વધુ બાજનજર રાખવામાં આવશે અને તે મુજબ સ્ટોક્સની સમીક્ષા થશે. તેને કારણે રોકાણકારોના હિતની વધારે કાળજી લેવાશે. ASM અર્થાત એડિશનલ સર્વેલન્સ મીઝર્સ અંતર્ગત જે કંપનીના શેરના ભાવમાં ત્રણ મહિનામાં ૨૦૦ ટકા કે કેથી વધુનો વધારો-ઘટાડો થયો હશે તેને ASMમાં લેવાશે. ટોચના ૨૫ ક્લાયન્ટ્સનું કોન્સન્ટ્રેશન છેલ્લાં ત્રણ મહિનામાં ૩૦ ટકા કે તેથી વધુ હશે તો ASMમાં લેવાશે. ત્રણ મહિનામાં ઓછામાં ઓછી ૩૦ ઉપલી કે નીચલી સર્કિટ લાગી હશે તો પણ શેરને વધારાના સર્વેલન્સમાં લેવાશે. ક્લોઝ ટુ ક્લોઝ પ્રાઈસ વેરીએશન અંતર્ગત છેલ્લાં ૩૦ ટ્રેડિંગ સેશનમાં ભાવમાં ૧૦૦ ટકા કે તેથી વધુ ફેરફાર થયો હોય તેને વધારાના સર્વેલન્સમાં લેવાશે.